Tūkstantmečio mokyklų programos koordinatorės iš ESFA lankėsi Birštono gimnazijoje
Praėjusios savaitės pabaigoje Birštono gimnaziją aplankė Tūkstantmečio mokyklų programos  vadovė Judita Šarpienė ir jos kolegė, nauja Įtraukties veiklos srities koordinatorė Adelė Urbienė. 
Atvykusios ekspertės aplankė Birštono gimnazijos erdves, iš arčiau susipažino su vykdomomis TŪM veiklomis, kurias pristatė gimnazijos direktorius Alvydas Urbanavičius. Jis  papasakojo  ne tik apie Tūkstantmečio mokyklų programos vykdomas veiklas, kurias gimnazija turi įgyvendinti iki projekto pabaigos, bet ir kitas gimnazijos vykdomas veiklas bei projektus. Birštono savivaldybės administracijos švietimo, kultūros ir sporto skyriaus vedėja Jolita Jablonskienė ir TŪM koordinatorė Rasa Norvilienė papasakojo apie įvykdytas veiklas, su ekspertėmis diskutavo kaip pagerinti ir atrasti tinkamų sprendimų, kad procesas būtų spartesnis. 
Apžiūrėjusios erdves bei pabendravusios su mokytojomis, mokiniais ir kt. atsakingais specialistais, ekspertės teikė konsultacijas dėl ugdymo veiklų įgyvendinimo bei ataskaitų parengimo. Pateikė rekomendacijas ir pasiūlymus gimnazijos veiklų tobulinimui, analizavo  kiekvieną pažangos plano veiklų punktą ir pasiūlė priimti tinkamiausius sprendimus, konsultavo, kaip nusistatyti pasiekiamus, tačiau tuo pačiu ir ambicingus rodiklius. 
Birštono savivaldybė dalyvauja projekte „Tūkstantmečio mokyklos I“,  skirtame prisidėti prie ugdymo kokybės gerinimo ir mokinių pasiekimų atotrūkio mažinimo savivaldybėje bei užtikrinti sklandų ir tinkamą dalyvavimą „Tūkstantmečio mokyklų“ programos veiklose.
Projektas finansuojamas Europos Sąjungos #NextGenerationEU lėšomis.

